किवाड़ खटखटाने के बाद दरवाजा खुला तो अथक के साथ दादा भी कमरे में प्रवेश कर गये। शोणित ने अपने मुुरझाये चेहरे पर थोड़ी सी खुशी लाने की कोशिश की। अथक उसे गीत की हताश दुनिया से निकलकर मूड बदलने का आह्वान करने लगा, ''मैं आ गया हूं, अब यहां कोई उदासी और मायूसी नहीं रहेगी। यार, तू सचमुच कितना अच्छा गिटार बजाने लग गया है। लेकिन इस तरह दर्द, दुख और नाउम्मीदी के गीत क्यों बजाते हो। खुशी, उत्साह और मौज-मस्ती को तूने धकिया कर क्यों किनारे कर दिया है?ÓÓ